สำนักงบฯชงครม.อนุมัติงบปี55เพิ่ม1.8แสนล้าน
สำนักงบประมาณเตรียมเสนอขออนุมัติงบประมาณรายจ่ายปี2555 เพิ่มจากปี2554อีก 1.8แสนล้านบาท
23 ม.ค. 2554

สำนักงบประมาณเตรียมเสนอขออนุมัติงบประมาณรายจ่ายปี2555 เพิ่มจากปี2554อีก 1.8แสนล้านบาท
การประชุมคณะรัฐมนตรี (ครม.) วันที่ 24 ม.ค. นี้ สำนักงบประมาณจะเสนอขออนุมัติงบประมาณรายจ่ายประจำปี 2555 โดยมีงบประมาณรายจ่ายทั้งสิ้น 2.25 ล้านล้านบาท เพิ่มขึ้นจากงบประมาณปี 2554 ทั้งสิ้น 180,000 ล้านบาท หรือเพิ่มขึ้นร้อยละ 8.7 โดยงบดังกล่าว เป็นงบประมาณขาดดุล 3.5 แสนล้านบาท หรือ คิดเป็นร้อยละ 3 ของผลิตภัณฑ์มวลรวมในประเทศ (จีดีพี) ซึ่งขาดดุลลดลงจากปีงบประมาณ 2554 ที่ขาดดุล 4.2 แสนล้านบาท
นอกจากนี้ ยังได้เสนองบรายจ่ายเพิ่มเติม หรือ งบกลางปีของปีงบประมาณ 2554 ทั้งสิ้น 1 แสนล้านบาท จากมติ ครม.ครั้งที่ผ่านมา ให้กรอบวงเงินงบกลางไม่เกิน 1.1 แสนล้านบาท โดยแบ่งเป็นงบประมาณ ตามยุทธศาสตร์การพัฒนาสังคม คุณภาพชีวิต และเป็นรายจ่าย เพื่อชดเชยเงินคงคลัง